ශ්‍රී ලංකා ප්‍රජාතාන්ත්‍රික සමාජවාදී ජනරජයේ
පාර්ලිමේන්තුව
2008 අංක 23 දරන අපේ ළමයි සංවිධානය
(සංස්ථාගත කිරීමේ) පනත

[සහතිකය සටහන් කළේ 2008 අප්‍රේල් මස 29 වන දින)
ආණ්ඩුවේ නියමය පරිදි මුද්‍රණය කරන ලදී.
2008 මැයි මස 02 වැනි දින ශ්‍රි ලංකා ප්‍රජාතාන්ත්‍රික සමාජවාදි ජනරජයේ
ගැසට් පත්‍රයේ II වන කොටසේ අතිරේකයක් වශයෙන් පළ කරන ලදී.

2008 අංක 23 දරන අපේ ළමයි සංවිධානය
(සංස්ථාගත කිරීමේ) පනත

අපේ ළමයි සංවිධානය සංස්ථාගත කිරීම සඳහා වූ පනතකි.
“අපේ ළමයි සංවිධානය ” යනුවෙන් හඳුන්වනු ලබන හා සඳහන් පූර්විකාව.
කරනු ලබන සංගමයක්, එකී සංගමයේ සාමාජිකයන් එකඟ වූ රීති
අනුව, එහි පරමාර්ථ සහ ඊට අදාල කාරණා ඵලදායී ලෙස ක්‍රියාවේ
යෙදවීමේ කාර්යය සඳහා මෙතෙක් කල් ශ්‍රි ලංකාවේ පිහිටුවා තිබූ
හෙයින්ද:

එකී සංගමය පිහිටුවනු ලැබුවේ යම් පරමාර්ථ හා කරුණු සඳහා
ද, ඒ පරමාර්ථ හා කරුණු මෙතෙක් කල් එකී සංගමය විසින්
සාර්ථක ලෙස ක්‍රියාත්මක කර හා ඉටු කර ඇති හෙයින් ද, එකී
සංගමය සංස්ථාගත කරන ලෙස ඉල්ලා ඇති බැවින් ද, ඒ ඉල්ලීම
ඉටු කිරීම මහජන යහපත පිණිස වන හෙයින්ද :

ශ්‍රී ලංකා ප්‍රජාතාන්ත්‍රික සමාජවාදී ජනරජයේ පාර්ලිමේන්තුව
විසින් මෙසේ පනවනු ලැබේ:-
1. මේ පනත 2008 අංක 23 දරන අපේ ළමයි සංවිධානය
(සංස්ථාගත කිරීමේ) පනත යනුවෙන් හඳුන්වනු ලැබේ.

2. මේ පනත ක්‍රියාත්මක වීම ආරම්භ වන දින සිට හා ඉන් අපේ ළමයි
පසුව (මෙහි මින් මතු ' සංවිධානය ” යනුවෙන් සඳහන් කරනු ලබන)
"අපේ ළමයි සංවිධානය ” දැනට සාමාජිකයන් වශයෙන් සිටින තාක්
තැනැත්තන් සහ මෙයින් සංස්ථාපනය කරනු ලබන සංස්ථාවට මින්
මතු ඇතුළත් කරනු ලබන තැනැත්තන් (මෙහි මින් මතු “ සංස්ථාව”
යනුවෙන් සඳහන් කරනු ලබන) “අපේ ළමයි සංවිධානය” යන
නාමය සහ අභිධානය යටතේ අවිච්ඡින්න පැවැත්මක් ඇති සංස්ථාවක්
විය යුතුය. තව ද එකී නාමයෙන් ඒ සංස්ථාව විසින් ද, එයට
විරුද්ධව ද, සියළු අධිකරණවල දී නඩු පවරනු ලැබිය හැකි අතර,
පොදු මුද්‍රාවක් තබා ගෙන එය පාවිච්චි කිරීමේද, ස්වකීය අභිමතය
පරිදි එය වෙනස් කිරීමේ ද, පූර්ණ බලය හා අධිකාරය ඒ සංස්ථාවට
ඇත්තේය.

3. සංස්ථාව සංස්ථාපනය කරනු ලබන්නේ යම් පොදු පරමාර්ථ
සඳහා ද, ඒ පොදු පරමාර්ථ පහත සඳහන් පරිදි විය යුතු යයි මෙයින්
ප්‍රකාශ කරනු ලැබේ:—
(අ) මන්ද බුද්ධික ළමයින් රටේ උරුම සම්පතක් ලෙස පිළිගැනීම
තහවුරු කිරීම සඳහා කටයුතු කිරිම;

(ආ) යථා පරිදි උපදෙස් ලබා ගැනීමෙන් මන්ද බුද්ධික ළමයින්
සඳහා අවශ්‍ය විශේෂ ප්‍රතිකාර හඳුනාගෙන ඒ අනුව ඔවුනට
අවශ්‍ය ප්‍රතිකාර ලබාදීම;

(ඇ) මනස සෙමින් වැඩෙන ළමයින් සඳහා නිවාස තුළදීම කළ
හැකි වැඩ සටහන් සම්පාදනය කිරීම;

(ඈ) මනස සෙමින් වැඩෙන ළමයින් සඳහා විශේෂ අධ්‍යාපනික
වැඩසටහන් සැකසීම;

(ඉ) මනස සෙමින් වැඩෙන ළමයින් සමග අන්‍යොන්‍ය
සුහදතාවයෙන් කටයුතු කිරිම සඳහා දෙමාපියන්,
භාරකරුවන් සහ වෙනත් විවිධ තැනැත්තන් පුහුණු කිරීම;

(ඊ) ශ්‍රී ලංකාවේ මන්ද බුද්ධික ළමයින්ගේ සුභසාධනය සඳහා
දේශීය සහ ජාත්‍යන්තර සංවිධානවල සහයෝගය සහ
ආධාර ලබා ගැනීම;

(උ) මන්ද බුද්ධික ළමයින්ගේ අවශ්‍යතා පිළිබඳව සමාජය
දැනුවත් කිරීම සඳහා ප්‍රචාරක කටයුතු කිරීම;
(ඌ) මන්ද බුද්ධික ළමයින්ගේ සුබසාධනය සඳහා කටයුතු කිරීම
සමාජයේ මූලික වගකීමක් බව සමාජයට අවබෝධ කර
දීමේ අදහසින් විවිධ සම්මන්ත්‍රණ සහ වැඩමුළු සංවිධානය
කිරිම:

(එ) මන්ද බුද්ධික දරුවන්ගේ අවශ්‍යතාවන් සපුරාලීම සඳහා
විශේෂයෙන් සකස් කරන ලද ආයතන සුදුසු ස්ථාන වල
පිහිටුවීම;

(ඒ) වැඩිවියට පත් වූ විට අසරණ බවට පත්විය හැකි මන්ද
බුද්ධික දරුවන්ට ජීවිතාන්තය දක්වා අවශ්‍ය රැකවරණය
ලබා දීම; සහ

(ඔ) සංස්ථාවේ පරමාර්ථ ප්‍රවර්ධනය කිරීම හා වැඩිදියුණු කිරීම
සඳහා යෝග්‍ය යැයි සංස්ථාව විසින් සලකනු ලබන පොත්,
වාර සඟරා, පත්‍රිකා, ප්‍රවෘත්ති පත්‍ර සහ සඟරා මුද්‍රණය
කිරිම, ප්‍රකාශයට පත් කිරීම සහ බෙදා හැරීම.

4. (1) සංස්ථාවේ කටයුතු 7 වන වගන්තිය යටතේ සාදන ලද
සංස්ථාවේ රීති වලට අනුකූලව තෝරා පත්කර ගනු ලබන සභාපති,
ප්‍රධාන ලේකම් ඇතුළු සාමාජිකයන්ගෙන් සමන්විත භාරකාර
මණ්ඩලයක් විසින් කළමනාකරණය කළ යුතු ය.

(2) මෙම පනත ක්‍රියාත්මක වීම ආරම්භ වන දිනයට පෙරාතුව ම
වූ දිනයේදී සංවිධානයේ භාරකාර මණ්ඩලයේ සභාපති හා ප්‍රධාන
ලේකම් සංස්ථාවේ භාරකාර මණ්ඩලයේ පළමු සභාපති හා ප්‍රධාන
ලේකම් විය යුතු ය.

5. මේ පනත ක්‍රියාත්මක වීම ආරම්භ වන දිනයට පෙරාතුව වූ
දිනයේ දී සංවිධානයේ සාමාජිකයකු වූ සෑම තැනැත්තකුගෙන්ම
සහ ඉන් පසුව සංස්ථාවේ සාමාජිකයකු වශයෙන් යථා පරිදි ඇතුළත්
කරගනු ලබන සෑම තැනැත්තකුගේම නම ඇතුළත් කළ යුතු සාමාජික
නාම ලේඛනයක් පවත්වාගෙන යාමට භාරකාර මණ්ඩලය විසින්
කටයුතු සම්පාදනය කළ යුතු ය.

6. මේ පනතේ වෙනත් යම් ලිඛිත නීතියක විධිවිධානවලට දේපළ අත්කර
යටත්ව
(අ) සංස්ථාවේ කාර්යය සඳහා අවශ්‍ය වන්නාවූ ඉඩම් හෝ
ගොඩනැගිලි මිලයට ගැනීමට, අත්කරගැනීමට, කුලියට
ගැනීමට, ඉදි කිරීමට හෝ අන්‍යාකාරයෙන් ලබා ගැනීමට;

(ආ) සංස්ථාවේ කාර්යය සඳහා රජයේ හෝ අනුමත බැංකු හා
වෙනත් ආයතන වලින් දේශීය හෝ විදේශීය මුදල් ණයට
ගැනීමට හෝ ලබා ගැනීමට හෝ භාරකාර මණ්ඩලයේ
අනුමැතිය පරිදි ලබා ගැනීමට;

(ඇ) විනිමය බිල්පත්, චෙක්පත්, පොරොන්දු නෝට්ටු සහ
වෙනත් ගනුදෙනු කළ හැකි සාධන පත්‍ර සෑදීමට, ලිවීමට,
භාරගැනීමට, වට්ටම් දීමට, ගනුදෙනු කිරිමට, මිලයට
ගැනීමට, විකිණීමට, නිකුත් කිරීමට සහ බැංකු ගිණුම්
විවෘත කිරීමට, ක්‍රියාත්මක කිරීමට, පවත්වා ගැනීමට හා
වැසීමට;

(ඈ) සංස්ථාවේ කාර්ය සඳහා වහාම අවශ්‍ය නොවන යම්
අරමුදලක් සුදුසු යයි සලකනු ලබන ආකාරයකින්
ආයෝජනය කිරීමට;

(ඉ) දායක මුදල්, ප්‍රදානයක්, පරිත්‍යාග සහ සියළු වර්ග වල
ත්‍යාග ඉල්ලා සිටීමට සහ භාර ගැනීමට;

(ඊ) යම් තැනැත්තකු, යම් සමාගමක් හෝ පුද්ගල මණ්ඩලයක්
සමග ගිවිසුම්වලට හෝ කොන්ත්‍රාත්වලට එළඹීමට;

(උ) යම් ස්ථාවර දේපළකට නෝ පෞද්ගලික දේපළකට
බලපාන යම් කොන්දේසි භාරගැනීමට, පිළිගැනීමට,
ක්‍රියාත්මක කිරීමට, ඉටු කිරීමට සහ පරිපාලනය කිරීමට;

(ඌ) සංස්ථාවේ නිලධරයන් සහ සේවකයන් පත් කිරීමට,
සේවයෙහි නියුක්ත කිරීමට, සේවයෙන් පහ කිරීමට හෝ
ඔවුන්ගේ සේවය අවසන් කිරීමට සහ සංස්ථාව විසින්
තීරණය කරනු ලබන යම් වැටුප්, දීමනා සහ පාරිතෝෂික
ගෙවීමට;

(එ) සංස්ථාවේ කාර්ය සඳහා ශ්‍රී ලංකාවේ හෝ විදේශයන්හි
සේවක පිරිස් පුහුණු කිරීමට; සහ

(ඒ) සංස්ථාවේ පරමාර්ථ නිසි ලෙස ඵලදායි ලෙස ක්‍රියාත්මක
කිරිම සඳහා අවග්‍ය හෝ අවස්ථානුකූල වෙනත් සියළු දේ
කිරීමට. සංස්ථාවට බලය ඇත්තේය.

7. (1) සංස්ථාව විසින් යම් මහා සභා රැස්වීමක දී ඊට පැමිණ
ඡන්දය දෙන සාමාජිකයන්ගෙන් තුනෙන් දෙකකට නොඅඩු හුතර
ඡන්දයෙන් මේ පනතේ සහ වෙනත් යම් ලිඛිත නීතියක විධිවිධාන
වලට අනනුකූල නොවන පරිදි පහත දැක්වෙන සියළු කාරණා හෝ
ඉන් කිසිවක් සඳහා කලින් කල රීති සෑදීම නීත්‍යනුකූල වන්නේ ය:—

(අ) සාමාජිකයන් වර්ග කිරීම, එක් එක් පන්තියට අයත්
සාමාජිකයන් විසින් ගෙවිය යුතු ගාස්තු, ඔවුන් ඇතුළත්
කර ගැනීම, ඔවුන් ලියාපදිංචි කිරීම, ඉල්ලා අස්වීම හෝ
නෙරපීම;

(ආ) භාරකාර මණ්ඩලය තෝරා ගැනීම, නිලධරයන් ධුර
අත්හැරීම හෝ ධුරයෙන් ඉවත් කිරීම සහ භාරකාර
මණ්ඩලයේ නිලතල, කාර්ය සහ චර්යාව;

(ඇ) සංස්ථාවේ විවිධ නිලධරයන්, අනුයෝජිතයන් සහ
සේවකයන් පත් කිරිම. ඔවුන්ගේ බලතල, කාර්ය සහ
කරතව්‍ය;

(ඈ) භාරකාර මණ්ඩලයේ, සංස්ථාවේ හෝ යම් අනුකාරක
සභාවක රැස්වීම් වල දී පිලිපැදිය යුතු කාර්ය පටිපාටි, එම
රැස්වීම් කැඳවීම සහ පැවැත්වීම. එම රැස්වීම්වල දී
පුරප්පාඩු පිරවීම, දැන්වීම් සහ න්‍යාය පත්‍ර, රැස්වීම් පිළිබඳ
ගණ පූරණය සහ එහි දී කටයුතු කරගෙන යාම;

(ඉ) භාරකාර මණ්ඩලයේ සහ සංස්ථාවේ සාමාජිකත්වය සඳහා
සුදුසුකම් හා නුසුදුසුකම්;
(ඊ) සංස්ථාවේ දේපළ පරිපාලනය කිරීම, කළමනාකරණය කිරීම
සහ එහි පරමාර්ථ මුදුන්පත් කර ගැනීම:

(උ) 10 වන වගන්තියේ (2) වන උපවගන්තියේ ප්‍රතිපාදන වලට
යටත්ව උපදේශක මණ්ඩලයේ කාර්ය හා කර්තව්‍ය නිශ්චය
කිරීම.

(2) සංස්ථාවේ සාමාජිකයන් සංස්ථාවේ රීතිවලට යටත් විය
යුතුය.
8. (1) සංස්ථාවට එහිම අරමුදලක් තිබිය යුතු අතර, එහි මුදල් සංස්ථාවේ අරමුදල,
වර්ෂය සෑම වර්ෂයකම ජනවාරි මස 1 වන දින සිට එම වර්ෂයේ
දෙසැම්බර් මස 31 වන දිනය දක්වා විය යුතුය.

(2) සංස්ථාව වෙනුවෙන් භාරගනු ලබන තත්‍යාග, රික්තවරණ
පැවරීම්, පරිත්‍යාග, සම්මාදම් මුදල්, දායක මුදල් ගාස්තු හෝ ප්‍රදාන,
සංස්ථාවේ භාරකාර මණ්ඩලය විසින් අනුමත කරනු ලබන බැංකුවක
සංස්ථාවේ නමින් තැන්පත් කළ යුතු ය.

ඊට අමතරව භාරකාර මණ්ඩලය අදහස් කරන්නේ නම් සුදුසු
යැයි හැඟෙන රජයේ අනුමත බැංකුවක ඉතිරි කිරීමේ
ගිණුමක සංස්ථාවේ බැරට තැන්පත් කරනු ලැබිය යුතු ය.

9. (1) සංස්ථාවට ලැබුනු සහ සංස්ථාව විසින් වියදම් කරනු
ලැබූ සියළු මුදල් පිළිබඳව ගිණුම් නිසි අයුරින් තැබීමට භාණ්ඩාගාරික
විසින් කටයුතු සැලැස්විය යුතු ය.
(2) සංස්ථාවේ ගණු දෙනු සංස්ථාවේ විගණකවරයකු විසින්
වාර්ෂික අවසාන ගිණුම් පරීක්ෂා කර විගණනය කළ යුතු අතර, එකී
වාර්තාව මහා සභා රැස්වීමේ දී ඉදිරිපත් කළ යුතු ය.

10. (1) සංස්ථාව විසින් විශේෂ මහා සභා රැස්වීමක දී සහ එම
රැස්වීමට පැමිණ සිටින සාමාජිකයන්ගේ සාමාන්‍ය බහුතරයකින්
උපදේශක සභාවක් පත් කරනු ලැබිය හැකි අතර, එම උපදේශක
සභාව සාමාජිකයන් හය දෙනකුට නොවැඩි සංඛ්‍යාවකින් සමන්විත
විය යුතුය.

(2) එසේ පත් කරනු ලබන උපදේශක සභාවේ ප්‍රධාන කර්තව්‍ය
වනුයේ සංස්ථාවේ අරමුණ සාක්ෂාත් කරගත හැකි ආකාරය පිළිබඳව
භාරකාර මණ්ඩලයට උපදෙස් දීම වේ.

(3) සංස්ථාවේ යම් රැස්වීමකට හෝ භාරකාර මණ්ඩලයේ යම්
රැස්වීමකට හෝ මේ පනත යටතේ පිහිටුවනු ලැබූ වෙනත් යම්
කමිටුවකට පැමිණ අදහස් ප්‍රකාශ කිරීමට උපදේශක මණ්ඩලයේ
යම් සාමාජිකයකුට හිමිකම් ඇතත් එහිදී ඡන්දය දීමට ඔහුට හිමිකමක්
නොමැත.

මේ පනත ක්‍රියාත්මක වන දිනට පෙරාතුව ම වූ දිනයෙහි
සංවිධානයෙහි පැවති සියලු ණය සහ බැරකම් සංස්ථාව විසින්
ගෙවිය යුතු අතර, එදිනට සංවිධානයට ලැබිය යුතු සියලු ණය
සම්මාදම් මුදල් සහ දායක මුදල් සංස්ථාවට ගෙවනු ලැබිය යුතු ය.

12. සංස්ථාව විසුරුවා හැරිමේ දී එහි සියලු ණය හා බැරකම්
පියවීමෙන් පසු කවර හෝ දේපළක් ඉතිරි වුවහොත් ඒ දේපළ
සංස්ථාවේ සාමාජිකයන් අතර බෙදනු නොලැබිය යුතු අතර,
සංස්ථාවේ පරමාර්ථවලට සමාන පරමාර්ථ ඇත්තා වූද ස්වකීය
රීති අනුව යම් ආදායමක් හෝ දේපළක් ස්වකීය සාමාජිකයන් අතර
බෙදා දීම තහනම් කරනු ලබන්නා වූද වෙනත් යම් ආයතනයකට
හෝ ආයතනවලට ඒ දේපළ දිම හෝ පැවරීම කරනු ලැබිය යුතුය.
එම ආයතනය කවරේදැයි සංස්ථාව විසුරුවා හරින අවස්ථාවේ දී
හෝ ඊට පෙරාතුවම හෝ සංස්ථාවේ සාමාජිකයන් විසින් තීරණය
කරනු ලැබිය යුතුය.

13. සංස්ථාවේ මුද්‍රාව සංස්ථාවේ ලේකම්වරයාගේ භාරයේ තබා
ගත යුතු අතර එකී මුද්‍රාව සංස්ථාව විසින් තිරණය කරන පරිදි
වෙනස් කළ හැකි ය. ලේකම්වරයා සහ සභාපතිවරයා යන
දෙදෙනාගෙන් කෙනෙකු ඉදිරිපිට දී මිස සංස්ථාවේ මුද්‍රාව කිසිදු
සාධන පත්‍රයකට නොතැබිය යුතු අතර. ඔවුන් පැමිණ සිටි බවට
ලකුණක් වශයෙන් ඔවුන් විසින් එකී සාධන පත්‍රයේ තම නම් අත්සන්
කළ යුතු ය. තව ද එම අත්සන් කිරීම, සාක්ෂිකරුවකු වශයෙන් යම්
තැනැත්තකුගේ අත්සන් කිරීමට පරිබාහිරව විය යුතු ය.

14. මේ පනතේ සඳහන් තැනැත්තන්ගේ සහ ඔවුන් මගින්,
ඔවුන්ගේ හා ඔවුන් යටතේ හිමිකම් පාන්නවුන්ගේ අයිතිවාසිකම්වලට
හැර ජනරජයේ හෝ රාජ්‍ය මණ්ඩලයක හෝ සංස්ථාවක හෝ වෙනත්
යම් තැනැත්තකුගේ අයිතිවාසිකම්වලට මේ පනතෙහි ඇතුළත්
කිසිවකින් හානියක් හෝ බලපෑමක් නොවිය යුතු ය.

15. මේ පනතේ සිංහල සහ දෙමළ භාෂා පාඨ අතර යම්
අනනුකූලතාවක් ඇති වුවහොත්, එවිට, සිංහල භාෂා පාඨය
බලපැවැත්විය යුතු ය.